Diari Oficial de la Generalitat Valenciana


Sumari del DOGV 4686, del 06-02-2004 (2004/1028)

Informació pública del projecte d'urbanització del programa d'actuació integrada La Murta.
------------------------------------------------------------------------------------------

### Dades del document

Número de DOGV
:   4686

Data del DOGV
:   06-02-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/1028


Organisme emissor
:   Ajuntament de Puçol

Tipus de document
:   Anunci

Informació pública del projecte d'urbanització del programa d'actuació integrada La Murta. [2004/F1028]
  
L'Alcaldia Presidència, per mitjà de la Resolució de data 15 de gener de 2004, va resoldre aprovar el projecte d'urbanització del programa d'actuació integrada La Murta, de sòl Urbanitzable d'ús terciari d'esta localitat. La part dispositiva d'esta resolució es transcriu a continuació:
  
«Vistos els articles 136 i concordants del Reglament de Planejament de la Comunitat Valenciana, aprovat pel Decret 201/1998, de 15 de desembre, esta Alcaldia Presidència, fent ús de les seues atribucions, resol:
  
Primer. Fer propi l'informe de la Companyia Aigües de València de data 24 de novembre de 2003 i incorporar el contingut d'este al projecte d'urbanització.
  
Segon. Desestimar les al·legacions presentades pel José Francisco Olivert Planells segons l'informe emés per l'agent urbanitzador de data 23 de desembre de 2003.
  
Tercer. Aprovar definitivament el projecte d'urbanització del sector La Murta de sòl urbanitzable d'ús terciari d'esta localitat, presentat per l'agent urbanitzador REJMAR'CGMED, SA, en data 27 de juny de 2003, amb la documentació suplementària aportada els dies 17 de setembre i 20 d'octubre del mateix any, i redactat per l'arquitecte José Manuel Momparler Pechuán.
  
Quart. Notificar-ho a l'agent urbanitzador, REJMAR'CGMED, SA.
  
Cinqué. Notificar-ho als propietaris afectats, i advertir-los que, de conformitat amb l'article 71.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, el propietari disconforme amb la proporció de terrenys que li correspon cedir com a retribució, podrà oposar-s'hi sol·licitant el seu pagament en metàl·lic. La sol·licitud, formalitzada en document públic, haurà de notificar-la a l'urbanitzador i a l'ajuntament dins dels 10 dies següents a l'aprovació del projecte d'urbanització.
  
La sol·licitud s'acompanyarà de garantia, real o financera, suficient.
  
La sol·licitud davant de l'agent urbanitzador, REJMAR'CGMED, SA, es realitzarà al seu domicili, al carrer de Guillem de Castro, número 8, entresòl D, València.
  
Sisé. Publicar el present acord en el Butlletí Oficial de la Província de València i en el Diari Oficial de la Generalitat Valenciana.
  
Seté. Estendre diligència d'aprovació definitiva per la Secretaria de la corporació sobre la documentació del projecte.»
  
Contra l'acte administratiu transcrit, que és definitiu en via administrativa, i d'acord amb el que establix la Llei Reguladora del Règim Jurídic de les Administracions Públiques i del Procediment Administratiu Comú i de la Llei Reguladora de la Jurisdicció Contenciosa Administrativa, podrà interposar-se un dels recursos següents:
  
A) Amb caràcter potestatiu, recurs de reposició davant del mateix òrgan que va dictar l'acte recorregut, en el termini d'un mes a comptar des de l'endemà de la recepció d'esta notificació. Si transcorre un mes des de l'endemà de la interposició del recurs de reposició, sense que este s'haja resolt i notificat, es podrà entendre que ha sigut desestimat i interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
  
B) Recurs contenciós administratiu davant de la Sala Contenciosa Administrativa del Tribunal Superior de la Comunitat Valenciana dins del termini de dos mesos comptats des de l'endemà al de la recepció d'esta notificació.
  
Tot això sense perjuí que puga exercitar qualsevol altre recurs que estime procedent.